ΣΤΑ ΠΡΟΗΓΟΥΜΕΝΑ
Νεκροψία Μαλίκ Ουσεκίν.
Παρουσία αιματωμάτων στην κοιλιακή χώρα.
-Ασπρόμαυρο; -Μόνο αυτό έχω.
Εντάξει.
Τεκμηριώνουν σαφώς τη σχέση αιτίου-αποτελέσματος
μεταξύ τραυμάτων και θανάτου.
Υπάρχει μάρτυρας. Ήταν τρία άτομα.
Πιάστε τον!
Σήκωσα το όπλο, και ήθελα να καλέσω την αστυνομία.
Αυτό δεν ισχύει. Δεν μπήκε ποτέ μέσα.
Αν άτομα της ομάδας μου έκαναν κάτι κακό, θα λογοδοτήσουν.
Διακυβεύεται η τιμή μου, αλλά και της αστυνομίας.
Δεν είναι εκεί το θέμα.
Κάποιοι έχουν θυμώσει γιατί ζητάμε δικαιοσύνη.
Θέλουν να μας σταματήσουν.
Πώς θα αποδείξεις ότι είναι ρατσιστικό έγκλημα;
-Ό,τι κάνω είναι πάντα για εσάς! -Συγχαρητήρια.
Κύριε!
Θα γίνει δίκη.
Οι δυο αστυνομικοί που σκότωσαν τον Μαλίκ θα δικαστούν.
Θ' αναγνωριστεί η αγριότητα που δέχθηκε ο Μαλίκ.
Σας ικετεύω, ανοίξτε!
Ανοίξτε! Σας ικετεύω! Σας παρακαλώ!
Ειλικρίνεια.
Να εκφράζεις τις σκέψεις σου χωρίς δόλο.
Μετριοφροσύνη.
Να μιλάς για τον εαυτό σου χωρίς περηφάνια.
Ευχαριστώ.
Αυτοέλεγχος.
Να ξέρεις πώς να τιθασεύεις τον θυμό σου.
-Θάρρος. -Να κάνεις το σωστό.
Κύριε πρόεδρε, πρέπει να ξεκινήσουμε.
Μας συγχωρείτε, παρακαλώ. Άκρη.
Μας συγχωρείτε. Ευχαριστώ.
Τι τρέχει; Γιατί δεν φορούν χειροπέδες;
Δεν έχω ιδέα.
Όλοι όρθιοι!
Καθίστε, παρακαλώ.
Άρχεται η συνεδρίαση.
"Για την υπόθεση θανάτου του φοιτητή Μαλίκ Ουσεκίν, 22 ετών,
στις 6 Δεκεμβρίου 1986, πάνω από τρία χρόνια πριν,
παρόντες είναι οι δύο κατηγορούμενοι, ο αστυφύλακας Γκαρσία, 25 ετών,
και ο αρχιφύλακας Σμιτ, 57 ετών,
οι οποίοι, ενώπιον του δικαστηρίου,
αντιμετωπίζουν μέγιστη ποινή 20 ετών φυλάκισης
για επίθεση και ξυλοδαρμό μέχρι θανάτου χωρίς πρόθεση,
με επιβαρυντική περίσταση την τέλεση αυτών των πράξεων από μέλη της αστυνομίας,
άτομα που ασκούσαν τα καθήκοντά τους με δημόσια εξουσία".
Κε πρόεδρε, δεν είμαι δολοφόνος!
Παρακαλώ, καθίστε.
Θα ήθελα να πω στην οικογένεια Ουσεκίν, κοιτώντας τους στα μάτια…
-Καθίστε! -Μιλάω από καρδιάς.
Λυπάμαι βαθιά για τον θάνατό του.
Κύριε Γκαρσία, καθίστε κάτω!
Θα μπορέσετε να μιλήσετε όταν έρθει η ώρα.
Κύριε πρόεδρε, κατ' αρχάς, να υπενθυμίσω στους ενόρκους ότι, κατά κανόνα,
η πρόκληση θανάτου από όργανα της τάξεως μπορεί να οδηγήσει σε ισόβια κάθειρξη.
Υποβάλλετε κιόλας ένσταση;
Δεν υποβάλλω ένσταση. Δίνω διευκρινίσεις.
Κε πρόεδρε, η δουλειά του κατηγόρου δεν είναι να αξιολογεί τις ποινές.
Πράγματι.
Κε πρόεδρε, ο κατήγορος δεν μπορεί να είναι απαθής ως προς την ποινή.
Υπερασπίζομαι έναν νεκρό.
Δεν μπορούμε να τον ρωτήσουμε τι συνέβη τη νύχτα της 6ης Δεκεμβρίου 1986.
Ακόμα και να μην έγινε από πρόθεση, ο θάνατος του Μαλίκ Ουσεκίν είναι γεγονός.
Αφού ξεκινήσατε την επιχειρηματολογία σας,
έχουμε δηλώσει ήδη ότι θα επιδιώξουμε απαλλαγή.
Η αναξιοπρέπειά σας δεν μας εκπλήσσει.
-Θα σας συντρίψουμε, κε Γκαρό. -Προτιμώ να πεθάνω.
Κύριοι, σας παρακαλώ.
Ποιον κοροϊδεύετε; Ως θιασώτης μιας Γαλλίας με συγκεκριμένες αξίες,
η υπερασπιστική σας γραμμή είναι αναμενόμενη.
-Τι Γαλλίας; -Κύριοι, σας παρακαλώ!
Πλάκα έχετε, κύριε Κεζμάν. Σε τι αναφέρεστε;
Δεν έχω επαφές με την εξουσία, όπως εσείς.
Εγώ είμαι με τον λαό.
Θα ασχολούνταν ο Πρόεδρος της Δημοκρατίας
με τη δολοφονία ενός αστυνομικού από έναν κλέφτη;
Είπα, σταματήστε! Ειδάλλως, θα διακόψω τη συνεδρίαση.
Να ξέρουμε με τι έχουμε να κάνουμε.
Κυρίες και κύριοι, πρέπει να μάθετε ποιος είναι ο κύριος Γκαρό.
Ένας υπέρμαχος της αυτοάμυνας,
ένας δικηγόρος που υποστηρίζει, όπως ο ίδιος έχει πει,
"τον παραδοσιακό Γάλλο, όπως τον φούρναρη που έχει να κάνει με Μαγκρεμπινούς".
Αρκετά!
Διακόπτεται η συνεδρίαση.
Δεν ήρθαμε να δούμε δικηγόρους σε κοκορομαχία.
Να δανειστώ τη φωτιά σας;
Ευχαριστώ.
Τι σόου ήταν αυτό;
Μην το παίρνετε προσωπικά. Συμβαίνει με δικηγόρους τέτοιου βεληνεκούς.
Αυτό ούτε που με νοιάζει.
Για τους δολοφόνους λέω, που 'ναι ελεύθεροι.
Νόμιζα πως θα 'ταν στη φυλακή μέχρι να τελειώσει η δίκη.
Σάρα, ούτε εγώ καταλαβαίνω. Πρώτη φορά βλέπω κάτι τέτοιο.
Έχουν ειδική μεταχείριση, σωστά;
Δεν έπρεπε να τους βγάλουν, για να μην επηρεαστεί η ετυμηγορία.
Όμως, το δικαστήριο αποφάσισε. Τι να κάνουμε;
Καλά ξεκινάμε.
Ας μην απογοητευόμαστε από τώρα. Μετά απ' όσα έχετε περάσει…
Θα έρθετε;
Όχι, θα μείνω εδώ. Ευχαριστώ.
Ο πελάτης μου
είναι ο μόνος που παραδέχτηκε ότι κατέφερε χτυπήματα.
Αλλά ας μην αγνοήσουμε τις συνθήκες και τις αστοχίες της ιεραρχίας.
Κυρίες, κύριοι,
αυτός εδώ είναι ένας 25χρονος νεαρός, ο οποίος επέδειξε θάρρος.
Με δική του πρωτοβουλία, ομολόγησε την επομένη σχεδόν του συμβάντος.
Αληθεύει ότι χρειάζεται μεγάλο θάρρος για να χτυπήσεις βάναυσα έναν άοπλο άνδρα.
Αναγνώρισα τα γεγονότα.
Κύριε πρόεδρε, κουβαλώ αυτό το βάρος εδώ και τρία χρόνια.
Δεν είμαι τέρας.
Η μνηστή μου…
Περιμένουμε μωρό.
Θα γίνω μπαμπάς.
Δεν είμαι τέρας.
Δεν ήθελα να πεθάνει.
Αλλά δεν είμαι ο μόνος υπεύθυνος.
Αυτό συνάδει με την έκθεση πραγµατογνωµοσύνης για τον κο Γκαρσία.
Παραθέτω…
"Καμία συγκεκριμένη διαταραχή, αλλά έντονη δυσφορία
λόγω δυσκολίας να παραδεχτεί την άμεση ευθύνη του στα γεγονότα".
Ο πελάτης μου, Ζαν Σμιτ, 57 ετών σήμερα, είναι άρτια εκπαιδευμένος
και έχει εξαιρετικό υπόβαθρο ως στέλεχος της αστυνομίας.
Από απλός αστυφύλακας, μέλος της ομάδας μοτοσικλετιστών,
αυτός ο άνδρας έχει ισχυρές αξίες και, τολμώ να πω,
είναι προικισμένος με μια εξαιρετική αίσθηση πατριωτισμού.
Ο κύριος Σμιτ ασκεί το επάγγελμά του σαν ευγενής, θα έλεγα.
Ο επαγγελματισμός και η πειθαρχία του
αναγνωρίστηκαν από όλους τους ανωτέρους του,
οι οποίοι τον αξιολόγησαν με 19,8 στα 20.
Δύσκολα πάει πιο πάνω.
Ισχύει.
Το 20 στα 20 δεν υπάρχει. Κανείς δεν είναι τέλειος.
Σωστά;
Ο κος Σμιτ, αγαπητός και αξιοσέβαστος,
καλός οικογενειάρχης και γενναίος πατριώτης, επαναλαμβάνω.
Αυτός ο υποδειγματικός αρχιφύλακας έλαβε το Μετάλλιο Τιμής της Εθνικής Αστυνομίας.
Σας θυμίζω ότι υπηρέτησε στην προσωπική φρουρά του Στρατηγού ντε Γκωλ…
και, κάτι που μπορεί να μη γνωρίζετε, κύριε Κεζμάν,
στη συνοδεία μοτοσικλετιστών του ίδιου του Προέδρου Μιτεράν.
Κυρίες και κύριοι,
άνδρες όπως ο αρχιφύλακας Σμιτ πρέπει να χαίρουν της στήριξής μας.
Πρέπει να λαμβάνουμε υπόψη το θάρρος τους, την αίσθηση του καθήκοντος
και, επαναλαμβάνω, την τόλμη και την αυτοθυσία τους,
διότι, κυρίες και κύριοι,
αυτοί κρατούν όρθια τη χώρα μας.
Είναι η κόλλα που κρατά ενωμένο το έθνος.
Εργάζονται για εσάς χωρίς να διαμαρτύρονται
και τους αξίζει όλος μας ο σεβασμός και η εκτίμησή μας.
28 ΝΟΕΜΒΡΙΟΥ 1986
Χαίρετε, νεαρέ.
Μη νομίζετε ότι η απόφασή μου πάρθηκε βιαστικά.
Το έχω σκεφτεί πολύ.
Και βασικά, το νιώθω από τα βάθη της ψυχής μου.
Δεν μπορώ να το εξηγήσω.
Είστε ένας εξαίρετος νέος.
Με συγχωρείτε για την ερώτηση.
Δεν αμφισβητώ την ειλικρίνεια της σκέψης σας,
αλλά τι λέει η οικογένειά σας;
Η μητέρα μου θα καταλάβει. Πιστεύει στον Θεό.
Ξέρετε, έχω ανάγκη να προσεύχομαι σε μια γλώσσα που καταλαβαίνω,
να πιστεύω σε λέξεις που ξέρω.
Και κυρίως, αυτή είναι η θρησκεία της χώρας όπου ζω.
Δεν γεννήθηκα εδώ από τύχη.
Συνεχίστε, κε Τζορτζί.
Ναι, έλεγα ότι στηρίζουμε ο ένας τον άλλο.
Αντιμετωπίζουμε μαζί την καθημερινή πραγματικότητα.
Ο αρχιφύλακας Σμιτ είναι σαν πατέρας για την ομάδα μας.
Ή μάλλον "σαν αδερφός", για να μην παρεξηγηθεί.
Αληθεύει πως ήταν πάντα ευθύς άνθρωπος και κέρδιζε τον σεβασμό μας.
Όταν λέει κάτι, ξέρει για τι μιλάει.
Δεν ρωτάμε. Του έχουμε εμπιστοσύνη.
Γιατί, ξέρετε,
το να μαζεύουμε τα σπασμένα απ' τις διαδηλώσεις και να τρώμε ξύλο
δεν το ονειρεύεται κανείς.
Οι αστυνομικοί επιτελούν λειτούργημα,
ιδίως οι μοτοσικλετιστές.
Είναι δουλειά για σκληρά καρύδια.
Αντιμετωπίζουμε άτομα βίαια, επικίνδυνα…
επιθετικά, σε μόνιμη βάση.
Οπότε, αν είσαι τυχερός κι έχεις αρχιφύλακα με ένστικτο,
βοηθάει πολύ.
Ειδικά όταν οι ανώτεροι
προτιμούν τη δουλειά γραφείου.
Εγώ χρωστάω στον Σμιτ. Του χρωστώ πολλά.
Το να κατηγορείται για κάτι που δεν έκανε είναι κακό μήνυμα για την αστυνομία.
Ή έστω… για το αστυνομικό σώμα.
Δεν είναι καλό.
Ευχαριστούμε, κύριε Τζορτζί.
Μπορείτε να καθίσετε.
Και τρίτος μάρτυρας καταθέτει υπέρ τους.
Πραγματικός εφιάλτης.
-Κατανοώ την απογοήτευσή σας. -Δεν ήξερα ότι θα ερχόταν.
Είχε και το θράσος να καλύψει τον φίλο του.
Ψυχραιμία. Η πρόκληση είναι να καταδικαστούν οι δύο.
Εννοείτε τους δύο χωρίς χειροπέδες;
-Όλη μέρα, ακούμε να τους επαινούν. -Σταμάτα, σε παρακαλώ. Όχι τώρα.
Τρία χρόνια περιμέναμε να θαυμάσουμε τους σούπερ μπάτσους;
Μου 'ρχεται να ξεράσω.
Το ξέραμε ότι θα 'ταν επίπονο, μα η δίκη μόλις ξεκίνησε.
Έχουμε πολλούς άσους στο μανίκι.
Περιμένουμε την υπόλοιπη επιχειρηματολογία και την πραγματογνωμοσύνη.
Θα μας δώσουν αδιάσειστα στοιχεία.
Έχουμε ευκαιρία, Σάρα.
Είμαστε πολύ κοντά στην καταδίκη των αστυνομικών.
Αντιλαμβάνεστε τι σημαίνει αυτό;
Πηγαίνετε σπίτι. Πρέπει να ξεκουραστείτε.
Αυτή είναι μόνο η αρχή.
Δεν σε πιάνει ύπνος;
Είσαι νυχτοπούλι, σαν τον μπαμπά σου.
Δεν ανοίξαμε σαμπάνια για τη μεταμόσχευση, αλλά και το τσάι καλό είναι.
2 ΔΕΚΕΜΒΡΙΟΥ 1986
-Εις υγείαν! -Εις υγείαν!
Εις υγείαν!
Πάλι καλά που θα του δώσεις νεφρό κι όχι συκώτι!
Όντως.
Κι ένα ευχαριστώ στον Μπεν Αμάρ, τον συμβατό μου δότη.
-Σωστά! -Ένα ευχαριστώ για τον δότη.
Ευχαριστούμε.
Ειλικρινά, δεν το περίμενα από έναν τσιγκούνη σαν εσένα.
Δεν το περίμενα.
-Επίσης, μου χρωστάς λεφτά. -Μαμά, μην κλάψεις.
Δεν πρέπει. Σ' το λέω. Δεν θέλω να σε δω να κλαις.
Τέλος η αιμοκάθαρση, τέλος τα νοσοκομεία. Όλα αυτά τελειώνουν.
Ήρθαμε να το γιορτάσουμε.
Ευχαριστώ τον Θεό.
-Φάτε! Θα κρυώσει. -Όχι!
-Έφερα ελβετικά σοκολατάκια. -Όχι!
-Πλάκα κάνετε; Κοιτάξτε. -Όχι!
-Κυριλέ! -Όχι. Σάρα.
"1939. Από πατέρα σε γιο".
-Δεν έχουν αλκοόλ; -Δεν έχουν αλκοόλ, μαμά.
Ωραία. Θα φάω.
Σάρα, πάρε.
Τι; Συνέχισε.
-Τι είναι αυτό; -Δεν είναι καλό.
-Πώς γίνεται; -Την πίτα, παρακαλώ.
Φάε λίγη πίτα να φύγει η γεύση.
Ρίχνω μαργαριτάρια στα γουρούνια.
Εσύ είσαι το γουρούνι!
Θέλω να το γιορτάσω.
-Όχι! Οι γείτονες θα φέρουν την αστυνομία. -Όχι τον αλαλαγμό της φυλής, μαμά.
Πάμε. Χέσ' τους γείτονες!
Όχι, σε παρακαλώ, σταμάτα!
Έχει να το κάνει από την Ημέρα της Ανεξαρτησίας.
-Ξανά. -Ελάτε.
Δεν μιλάς;
Δεν θα πεις τίποτα;
Τι να πω; Δεν έχω να πω κάτι.
Δεν ξέρω. Δεν κάνεις ερωτήσεις.
Σαν να μη συνέβη τίποτα.
Αφού δεν υπάρχει τίποτα.
Θα μπορούσες να ρωτήσεις πώς πάει η δίκη.
Τρία χρόνια την περιμέναμε.
Καλύτερα να μην ξέρω.
Δεν θα φέρει πίσω τον γιο μου.
Δεν περιμένουμε να πάρουμε πίσω τον Μαλίκ. Δικαιοσύνη περιμένουμε.
Ξέρεις την άποψή μου γι' αυτήν τη δικαιοσύνη.
Εγώ περιμένω τη δικαιοσύνη του Θεού.
Όποιος κάνει ενάρετα έργα και είναι πιστός
ας μη φοβάται την αδικία και τη στέρηση.
Το καταλάβαμε. Το επαναλαμβάνεις συνέχεια.
Δεν ξέρω. Έρχομαι να σε δω, τρώμε μαζί και δεν λες λέξη.
Νιώθω λες και είμαι φάντασμα.
Έχεις δίκιο.
Ζω με τις σκιές.
Κι εγώ; Είμαι κι εγώ σκιά;
Δεν υπάρχω;
Βασικά, πάντα ήμουν στη σκιά.
Των αγοριών, των αδερφών μου, των γιων σου. Στη σκιά όλων.
Δεν βαρέθηκες να εθελοτυφλείς;
Κάνω ό,τι μπορώ, μαμά.
Η ζωή συνεχίζεται για τους άλλους. Εγώ είμαι εδώ. Δεν έχω πεθάνει.
Μη θυμώνεις, κόρη μου.
Το ξέρω ότι είσαι εδώ.
Στην αρχή, δεν μου άρεσε που κουρεύτηκες.
Καθόλου.
Αλλά σου πάει.
Σου πάει πολύ, κόρη μου.
Είσαι γενναία.
Η πιο γενναία απ' τους γιους μου.
ΔΙΚΑΣΤΗΡΙΟ
Δικαιοσύνη για τον Μαλίκ!
Η ΑΣΤΥΝΟΜΙΑ ΣΚΟΤΩΝΕΙ
ΓΙΑ ΤΟΝ ΑΔΕΡΦΟ ΜΟΥ, ΜΟΜΟ ΕΠΕΣΕ ΝΕΚΡΟΣ ΑΠΟ ΤΗΝ ΑΣΤΥΝΟΜΙΑ ΤΟ 1985
Η Σάρα Ουσεκίν;
Να σας απασχολήσω για λίγο;
Τι θέλετε;
Δεν έχω πολύ χρόνο. Είμαι ο επιθεωρητής Ντιρουισό.
Θέλω μόνο να σας πω ότι λυπάμαι γι' αυτό που συνέβη στον αδερφό σας.
Και τι θ' αλλάξει μ' αυτό;
Τίποτα. Δεν θ' αλλάξει κάτι.
Αυτό που έγινε ήταν τραγικό,
μα θέλω να σας πω ότι αποδοκιμάζω την πρακτική των ανδρών μου.
Εκείνο το βράδυ, ήταν σε υπερδιέγερση. Ανεξέλεγκτοι.
Επίσης, γνωρίζω ότι για κάποιους δεν ήταν η πρώτη φορά.
Είχαν προηγηθεί κι άλλα περιστατικά εναντίον νεαρών μπερ.
Τελειώσατε;
Νιώθετε καλύτερα;
Ελαφρύνατε τη συνείδησή σας;
Τα τραύματα και τα ίχνη βίας που βρέθηκαν δεν δικαιολογούν τον θάνατο.
Το υποκείμενο δεν είχε νεφρική λειτουργία για έναν χρόνο
και χρειαζόταν αιμοκάθαρση τρεις φορές την εβδομάδα.
Η τελευταία ήταν προγραμματισμένη για τις 2 Δεκεμβρίου 1986.
Άρα, είχε χάσει ένα ραντεβού.
Ξέρετε για πότε ήταν το συγκεκριμένο ραντεβού;
Για τις 6 Δεκεμβρίου.
Ο Μαλίκ Ουσεκίν δεν παρέλειψε καμία αιμοκάθαρση.
Να σας θυμίσω γιατί δεν πήγε στο ραντεβού στις 6 του μήνα;
Σας ευχαριστούμε, κύριε.
Κύριε πρόεδρε, θα ήθελα τώρα να ακούσουμε τη δρα Μονίκ Λεκόντ, ιατροδικαστή.
Ευχαριστώ.
Δρ Λεκόντ, έχετε τον λόγο.
Το θύμα, όπως προαναφέρθηκε,
έπασχε από σοβαρή νεφρική ανεπάρκεια, με κατεστραμμένους και τους δύο νεφρούς,
που ήταν μεγάλης παθολογικής σημασίας.
Διαπιστώθηκε κάταγμα στη μύτη, αιματώματα…
Με συγχωρείτε. Μια διευκρίνηση.
Οι φωτογραφίες που επισυνάπτονται είναι ασπρόμαυρες, όμως.
Σπάνιο, για επαγγελματίες.
Υπήρχε κάποιος ιδιαίτερος λόγος;
Δεν ευθύνομαι εγώ για τις φωτογραφίες.
Όπως και να έχει, τα τραύματα δεν ήταν σοβαρά.
Ένας συνδυασμός παραγόντων επιδείνωσε την ήδη εύθραυστη κατάσταση του νεαρού.
Παρακαλώ, μου επιτρέπετε;
Δρ Λεκόντ,
ποιοι ήταν αυτοί οι παράγοντες;
Αφού, σύμφωνα με τη λεπτομερή ανάλυσή σας,
τα τραύματα δεν ήταν σοβαρά,
εξηγήστε μας τα άλλα αίτια θανάτου του 22χρονου αυτού νεαρού.
Λοιπόν, λαμβάνοντας υπόψη το γενικό πλαίσιο, δηλαδή…
το τρέξιμο, κατ' αρχάς,
τη μεγάλη σωματική προσπάθεια που κατέβαλε ο εύθραυστος νεαρός,
κι έπειτα, το συναισθηματικό σοκ, το άγχος, τον φόβο,
όλοι αυτοί οι παράγοντες μαζί και ξεχωριστά
μπορεί να οδήγησαν σε σοβαρή αρρυθμία με μοιραία κατάληξη.
Δηλαδή, λέτε ότι μπορεί να πέθανε απ' τον φόβο του;
Ναι.
Πιθανώς.
Πέθανε από φόβο;
Μόνο που δεν πεθαίνει κανείς από φόβο.
Αν σας κυνηγήσω με αυτό το κλομπ…
κραδαίνοντάς το έτσι, σαν να σας απειλώ,
και στο τέλος σας πω "Πρωταπριλιά!",
μπορώ να σας σκοτώσω;
Δεν είναι τόσο απλό.
Τα χτυπήματα ήταν δευτερεύουσας σημασίας; Αυτό ισχυρίζεστε;
Όχι, δεν ισχυρίζομαι αυτό.
Αυτό που λέω είναι ότι η επίθεση γενικά έπαιξε ρόλο στον θάνατο του θύματος.
Αναφέρθηκα σε συνδυασμό πολλών παραγόντων.
Δυο χτυπήματα και μια σπασμένη μύτη δεν σκοτώνουν.
Σύμφωνα με την αυθεντία σας,
για τον θάνατό του ευθύνεται μόνο ο ίδιος.
Ο Μαλίκ.
Δρ Λεκόντ, μιλήστε ευθέως.
Συνδέεται άμεσα ο θάνατος με την επίθεση;
Δρ Λεκόντ, επαναλαμβάνω.
Συνδέεται άμεσα ή όχι
ο θάνατος του Μαλίκ Ουσεκίν με τα χτυπήματα που δέχτηκε;
Ναι.
Σας ευχαριστούμε, δρ Λεκόντ.
Άκουσα απίστευτα πράγματα από τότε που πέθανε ο αδερφός μου.
Το "εύθραυστος" ήταν το χειρότερο. Δεν ήταν καθόλου εύθραυστος.
Είχε απίστευτη δύναμη.
Ήταν πιο δυνατός απ' όλους μας.
Όσο σκέφτομαι τι θα μπορούσε να κάνει…
τι θα μπορούσε να γίνει…
αηδιάζω.
Είναι άδικο.
Αυτό είναι αυτή η χώρα;
Δήθεν είμαστε όλοι ίσοι,
και με την πρώτη ευκαιρία, ούτε που μετράμε.
Δεν ζητάμε την αγάπη σας.
Ούτε που μας νοιάζει.
Αυτό που θέλουμε είναι ίση μεταχείριση.
Το σύνθημά σας είναι "ελευθερία, ισότητα, αδελφότητα".
Τι θα πει αυτό, ακριβώς;
Μη με κοιτάτε έτσι.
Να χαμηλώνετε το βλέμμα.
Για μένα, εσείς τον σκοτώσατε στο ξύλο.
Γι' αυτό, μη με κοιτάτε στα μάτια.
Θα ήθελα να 'ξερα γιατί του επιτεθήκατε.
Δεν του άξιζε. Σε κανέναν δεν αξίζει κάτι τέτοιο.
Αυτό που συνέβη είναι πολύ άδικο.
Είναι ανάξιο των συνθημάτων στους τοίχους σας.
Είναι ανάξιο όσων προασπίζεται αυτή η χώρα.
Είναι πισώπλατη μαχαιριά.
Κύριε πρόεδρε,
η ενοχή τους είναι ολοφάνερη.
Γι' αυτό, σας ικετεύω. Διαφυλάξτε την τιμή της δικαιοσύνης σας,
για να συνεχίσουμε να πιστεύουμε σ' αυτήν.
Ο αδερφός μου δικαιούται δικαιοσύνη στη χώρα του.
Είμαστε Γάλλοι.
Και ο Μαλίκ πάσχισε για να ενσωματωθεί.
Δεν πάει παραπάνω.
Κάναμε ό,τι μπορούσαμε.
Σας ευχαριστούμε.
Αν γνωρίζατε την ιστορία της ζωής μας, κυρίες και κύριοι…
δεν έχουμε καμία δουλειά εδώ.
Δεν θα 'πρεπε να είμαστε εδώ μέσα.
Γιατί πάντα κάναμε ό,τι έπρεπε.
Νομίζαμε ότι ήταν παρελθόν.
Πρώτα οι γονείς μας, και τώρα εμείς.
Ισχύει. Ξεχάσαμε.
Πριν τον θάνατο του αδερφού μου, ζούσαμε ευτυχισμένοι σε μια αμνησία.
Ξεχάσαμε.
Νομίζαμε πως είχε τελειώσει.
Δεν φανταζόμασταν ότι θα χάναμε έτσι τον αδερφό μας.
Αυτό άλλαξε τα πάντα, όλη μου την οπτική.
Υπάρχει μέλλον εδώ για όλους μας.
Κάτι σημαίνει όλο αυτό.
Υπάρχει λόγος.
Διαφορετικά,
θα ήταν εντελώς παράλογο.
Αυτό που θέλω να πω σήμερα στους κυρίους που κάθονται εκεί…
στις φλέβες τους τρέχει αίμα επειδή είναι άνθρωποι.
Ο πατέρας μου το έλεγε αυτό.
Αυτοί οι κύριοι ξέχασαν ότι ο αδερφός μου ο Μαλίκ ήταν κι αυτός άνθρωπος.
Ούτε Άραβας, ούτε "πετσετοκέφαλος".
Ήταν ένας νέος άνθρωπος και, σκοτώνοντάς τον, αθέτησαν υποσχέσεις.
Διέλυσαν όνειρα.
Δεν σκότωσαν έναν Άραβα, μα έναν άνθρωπο πάνω απ' όλα.
Διέπραξαν έγκλημα.
Δεν θα 'πρεπε να κρύβονται.
Είμαι ο πρωτότοκος γιος.
Είχα τον ρόλο του πατέρα για τον Μαλίκ.
Οπότε, προσπαθούσα να τον στηρίζω,
να τον καθοδηγώ.
Όπως και να 'χει, το πιο σημαντικό για μένα
ήταν να έχει τις καλύτερες ευκαιρίες εξαρχής.
Πίστευα πάντα στην αξιοκρατία.
Πάντα του έλεγα "Αν το θέλεις, το μπορείς".
Κανένα όνομα και καμιά θρησκεία δεν θα έμπαινε εμπόδιο στον δρόμο του.
Όχι.
Και σίγουρα όχι η έλλειψη χρημάτων.
Δεν ήθελα να έχει το παραμικρό πρόβλημα.
Έτσι, έκανα τα πάντα προκειμένου να νιώθει ότι μπορεί να κάνει τα πάντα.
Τα πάντα.
Του έμαθα να είναι φιλόδοξος, να πιστεύει στον εαυτό του.
Κάτι κατάφερα, νομίζω.
Και πάνω απ' όλα…
δεν φοβόταν.
Ένιωθε μεγάλη σιγουριά.
Ο αδερφός μου είχε αυτοπεποίθηση,
και ήμουν περήφανος που του είχα δείξει τον δρόμο.
Κι εδώ, κατηγορώ τον εαυτό μου.
Γιατί εγώ φταίω.
Εν αγνοία μου, του στέρησα την επαφή με την πραγματικότητα.
Το έκανα για το καλό του μικρού μου αδερφού.
Ήθελα να τον προστατεύσω.
Σήμερα, νιώθω υπεύθυνος για τον θάνατό του κατά κάποιον τρόπο.
Γιατί εγώ του έμαθα ότι είμαστε ασφαλείς στη χώρα μας.
Ότι είμαστε δυνατοί, ότι είμαστε σπίτι μας.
Κανονικά, στο σπίτι μας νιώθουμε ασφαλείς.
Νιώθουμε προφυλαγμένοι.
Νιώθουμε προστατευμένοι.
Γιε μου.
Κάνει πολύ κρύο εδώ για σένα.
Είναι πολύ κρύο το χώμα.
Air France, παρακαλώ. Πώς μπορώ να εξυπηρετήσω;
Γεια σας, θα ήθελα να κλείσω ένα εισιτήριο για την επόμενη Τετάρτη.
Για Τορόντο, παρακαλώ.
Μια στιγμή, κύριε.
Υπάρχει αναχώρηση στις 14:40 από το αεροδρόμιο Σαρλ ντε Γκωλ
με άφιξη στο διεθνές αεροδρόμιο Πίρσον του Τορόντο
στις 16:30, τοπική ώρα.
Σας εξυπηρετεί;
Ναι, είναι μια χαρά.
Μετ' επιστροφής;
Χωρίς. Δεν χρειάζεται.
ΕΛΕΥΘΕΡΙΑ - ΙΣΟΤΗΤΑ - ΑΔΕΛΦΟΤΗΤΑ
Κύριε Γκαρσία, τι οδηγίες λάβατε εκείνο το βράδυ;
Ξέραμε μόνο ότι υπήρξε μια συμπλοκή στην περιοχή.
Οι φοιτητές τα είχαν σπάσει την προηγουμένη.
Μας είπαν ότι ήταν οργισμένοι κι ότι έπρεπε να τους διαλύσουμε δυναμικά.
Αυτό ήταν όλο.
Γνωρίζουμε πως ο ρόλος των μοτοσικλετιστών είναι αποτρεπτικός
και ότι και μόνο στη θέα των μοτοσικλετών και των κλομπ,
οι διαδηλωτές καταλαβαίνουν ότι πρέπει να φύγουν.
Επιτρέψτε μου να διευκρινίσω ότι ο πελάτης μου, και αρκετοί συνάδερφοί του,
σπάνια αντιμετώπιζαν ειρηνικούς διαδηλωτές.
Ακόμα κι έτσι, υπάρχουν κανόνες.
Δεν είναι θηρία που ξαμολιούνται για κυνήγι.
Ακριβώς.
Αν αυτοί οι κανόνες δεν εκφραστούν ρητώς, τι μας μένει;
Κύριε Γκαρσία…
εκφράσατε μεταμέλεια για την τροπή των γεγονότων
και παραδεχτήκατε ότι καταφέρατε
δύο ή τρία χτυπήματα στο στήθος πριν φύγετε,
ωστόσο αναφερθήκατε και στην αποτελεσματικότητα.
Νιώθετε ότι ήσασταν αποτελεσματικός;
Νιώθω ότι έκανα το αναμενόμενο.
Είχατε λάβει εντολή να χρησιμοποιήσετε το κλομπ εκείνο το βράδυ;
Ναι.
Για αυτοάμυνα ή για να χτυπήσετε κόσμο;
Όλοι έκαναν το ίδιο απέναντι στους ταραξίες.
Το ερώτημά μου είναι το εξής, κε Γκαρσία.
Πώς ξεχωρίζετε έναν ταραξία
από έναν περαστικό που γυρίζει σπίτι από μια συναυλία;
Κύριε, κάποιος που δεν έχει κάνει κάτι κακό, δεν τρέχει στον δρόμο.
Αν δούμε κάποιον να τρέχει, θεωρείται ύποπτος.
Μπορεί να θεωρηθεί ως απειλή, κίνδυνος, ή να κρατάει μαχαίρι.
Κύριε Γκαρσία, νιώσατε απειλή;
Κε πρόεδρε, επιτρέπετε;
Θα ήθελα να ελέγξω κάτι, αν δεν σας πειράζει.
Δώστε στον κατηγορούμενο το κράνος με τη μάσκα, την κουκούλα και το κλομπ
από τον πάγκο με τα πειστήρια.
Φορέστε την κουκούλα και το κράνος.
Κρατήστε το κλομπ και γυρίστε προς το δικαστήριο, για να σας δουν όλοι.
Με αυτόν τον εξοπλισμό, μπροστά σε έναν νεαρό, ακίνδυνο άντρα,
νιώθετε πράγματι απειλή;
Ευχαριστώ.
Επαναλαμβάνω ότι ο πελάτης μου, Ζαν Σμιτ, δεν κατέφερε κανένα χτύπημα,
δεν εισήλθε στον προθάλαμο και δεν έχει κανέναν λόγο να βρίσκεται στο εδώλιο.
Δεν ήταν σε θέση να δράσει.
Υπήρξε θύμα αυτής της υπόθεσης.
Ο αρχιφύλακας Σμιτ χτυπήθηκε στο στήθος από μια πέτρα και ζαλίστηκε.
Έπεσε από τη μοτοσικλέτα του και η κατάστασή του ήταν σοβαρή.
Κύριε Σμιτ, πείτε μου για τη στιγμή που σας χτύπησε η πέτρα.
Δεν θυμάμαι τίποτα απολύτως.
Με χτύπησε μια τεράστια πέτρα και ήμουν ταραγμένος απ' το σοκ.
Παραζαλισμένος.
Με πέτυχε ακριβώς και έπεσα κάτω με τα χέρια ανοιχτά.
Δυσκολεύτηκα να σηκωθώ. Νόμιζα πως ήμουν τελειωμένος.
Ακούμπησα σε ένα αμάξι και…
είδα τους συναδέρφους μου έξω απ' το κτίριο, αλλά μετά όλα μαύρισαν.
Αυτή είναι η πέτρα.
Για να καταλάβει το δικαστήριο το μέγεθος του σοκ
που υπέστη ο πελάτης μου και τη μερική αμνησία που του προκάλεσε.
Κυρίες και κύριοι,
μια πέτρα που ζυγίζει 1 κιλό και 780 γραμμάρια.
Την πήρε ένας εκ των συναδέλφων του Ζαν Σμιτ.
Ωστόσο, αυτή η πέτρα δεν αναφέρεται στον φάκελο.
Περίεργο, κύριε Γκαρό.
Επιπλέον, θα μπορούσε να προέρχεται από οποιοδήποτε εργοτάξιο.
Ορίστε και η απόδειξη.
Μάζεψα μερικές σήμερα το πρωί
και θα τις επιστρέψω στη διοίκηση τεχνικών έργων.
Κανείς δεν μπορεί να αμφισβητήσει, και άλλη πέτρα να ήταν,
ότι ο πελάτης μου υπέστη τεράστιο σοκ.
Το βεβαιώνει και η ιατρική γνωμάτευση
που του απέδωσε 8% προσωρινή ανικανότητα.
Ο Σμιτ ήταν αρκετά ζαλισμένος και ασταθής,
όπως ανέφερε ο ίδιος και οι συνάδερφοί του.
Μια πέτρα που έπεσε απ' τον ουρανό!
Τώρα καταλαβαίνω τι θα πει "δρόμος στρωμένος με ψέματα".
Μιας και η οδός Ρασίν δεν είναι στρωμένη με πέτρες.
Γίνονταν έργα, αλλά αυτά ήταν στην κορυφή της οδού Μεσιέ-λε-Πρενς
και ήταν κλεισμένα με κινητό φράγμα.
Η επίδειξη της υπεράσπισης είναι σοκαριστική,
αφού ο κος Σμιτ ισχυρίζεται ότι τραυματίστηκε
και δεν εισήλθε ποτέ στον προθάλαμο, ούτε χτύπησε τον Μαλίκ Ουσεκίν.
Ίσως καταλάβουμε επιτέλους πώς βρέθηκε το όπλο του εκεί μέσα.
Κύριε Σμιτ;
-Δεν καταλαβαίνω την ερώτηση. -Είναι πολύ απλή.
Πώς βρέθηκε το όπλο σας στον προθάλαμο, ενώ ισχυρίζεστε πως δεν μπήκατε ποτέ μέσα;
Σας είπα ήδη. Δεν θυμάμαι.
Ωστόσο, δηλώσατε στη Γενική Επιθεώρηση
ότι το χάσατε στον προθάλαμο πάνω στη δράση,
κάτι που αρνηθήκατε κατηγορηματικά σήμερα εδώ.
Με ανέκριναν επί δύο μέρες.
Αυτοί σε κάνουν να υπογράψεις οτιδήποτε.
Τότε, πώς ξέρουμε ποια από τις καταθέσεις ισχύει;
Υπονοείτε ότι οι ακροάσεις της Γενικής Επιθεώρησης στήνονται;
Ας πούμε ότι μπορούν να μας υποβάλουν σε ψυχολογική πίεση.
Ναι ή όχι; Γνωρίζατε ότι χάσατε το όπλο σας;
Δεν μπήκα στο κτίριο. Πλησίασα μόνο.
Οι συνάδερφοί μου ήταν σε δύσκολη θέση
και τότε ανακάλυψα ότι το όπλο έλειπε.
Οπότε, ψάξαμε στον δρόμο, στο πεζοδρόμιο,
και τελικά, ο συνάδερφός μου ο Τζορτζί το βρήκε στον προθάλαμο.
Παρατήρησε κάποιον που μπήκε μέσα έχοντάς το στην τσέπη του.
-Επανήλθε η μνήμη σας. -Ο πελάτης μου δεν ευθύνεται.
Μην προσπαθείτε να τον εκφοβίσετε.
Επαναλαμβάνω. Δεν μπήκε στον προθάλαμο.
Δεν έχω να πω κάτι άλλο.
Σας ακούμε, κύριε Μπεζελόν.
Το βράδυ, είχα πάει σινεμά με έναν φίλο…
και γυρνούσα σπίτι.
Έμενα στον τρίτο όροφο του κτιρίου της Μεσιέ-λε-Πρενς 20.
Δεν ήξερα τι είχε γίνει εκείνο το βράδυ.
Ήταν σχετικά ήσυχα.
Μετά, άκουσα μοτοσικλέτες από μακριά.
Ο κόσμος έτρεχε να φύγει, κι άρχισα να φοβάμαι.
Ξεκίνησα κι εγώ να τρέχω.
Έτρεξα τα τελευταία μέτρα.
Έβαλα τον κωδικό μου γρήγορα,
άνοιξα την πόρτα του κτιρίου κι έκλεισα αμέσως.
Εκείνη τη στιγμή, από το τζάμι είδα…
το πρόσωπο του Μαλίκ.
Ήταν φοβισμένος.
Τα μάτια του ήταν ορθάνοιχτα.
Τότε, του άνοιξα. Έγινε πολύ γρήγορα.
Τον άφησα να μπει, και πάνω που έκλεινα την πόρτα,
ενώ ήλπιζα να του προσφέρω καταφύγιο…
Μπορεί να πέρασε…
μισό δευτερόλεπτο.
Σ' αυτό το μισό δευτερόλεπτο…
είχα ήδη αργήσει.
Ένας αστυνομικός έβαλε το κλομπ του στην πόρτα.
Την μπλόκαρε.
Αν και κρατούσα την πόρτα με όλη μου τη δύναμη,
δεν είμαι τόσο γεροδεμένος.
Δεν κατάφερα τίποτα.
Δεν έχω αρκετή δύναμη.
Ξαφνικά, όρμησαν πάνω του.
Άρχισαν να τον βαράνε στο κεφάλι με τα κλομπ τους.
Όχι!
Αφήστε με! Σας παρακαλώ!
Στεκόμουν εκεί, είχα παραλύσει.
Το θυμάμαι πολύ καλά.
Ο Μαλίκ δεν αντέδρασε καθόλου.
Πήγε μόνο να προστατεύσει το κεφάλι του.
Ούρλιαζε, επαναλαμβάνοντας…
Αφήστε με! Δεν έκανα τίποτα!
"Αφήστε με! Δεν έκανα τίποτα!"
Τελικά, ο Μαλίκ γλίστρησε στον τοίχο κι έπεσε.
Τον χτύπησαν άγρια.
Με απίστευτη βία και χωρίς σταματημό.
Μετά, οι αστυνομικοί έφυγαν.
Ήταν ένα όπλο στο πάτωμα. Το σήκωσα.
Με το που το πήρα, δυο αστυνομικοί ξαναμπήκαν στο κτίριο.
Μου πήραν το όπλο και με χτύπησαν μ' αυτό
στο κεφάλι, στο πρόσωπο και στο στήθος.
Στη συνέχεια, με τράβηξαν έξω.
Ο Μαλίκ ήταν ακόμα στον προθάλαμο.
Δεν κουνιόταν πια.
Σύμφωνα με τα επιχειρήματα της υπεράσπισης,
ο Μαλίκ Ουσεκίν ήταν ένας απερίσκεπτος ασθενής
που βρήκε κάτι ταλαίπωρους αστυνομικούς
που ήταν αγχωμένοι κι έκαναν ό,τι νόμιζαν.
Το δίκαιο είναι να μη δικάσουμε τον νεαρό επειδή ξυλοκοπήθηκε.
Θυμηθείτε ότι οι αστυνομικοί πήραν έναν δρόμο
που δεν είχαν λόγο να πάρουν.
Και στον οποίο κανείς δεν τους ζήτησε ρητώς να πάνε.
Κυνήγησαν αυθαίρετα κάποιον
που δεν συμμετείχε σε καμία πράξη βίας εναντίον της αστυνομίας.
Τον ακολούθησαν σε έναν ιδιωτικό χώρο,
τον προθάλαμο ενός κτιρίου, ενώ δεν είχαν κανέναν λόγο να το κάνουν.
Αυτά είναι τα γεγονότα.
Κυρίες και κύριοι, σας ζητώ να εκπληρώσετε το καθήκον σας…
γιατί ο ευτελισμός αυτού του εγκλήματος θα ήταν ό,τι χειρότερο.
Σαν να αρνείστε στον Μαλίκ την ταφή.
Δεν γίνεται να αφήνουμε τη νεολαία να πιστεύει ότι η κοινωνία είναι άδικη.
Αυτή η απόφαση θα συμφιλιώσει τους νέους με τους θεσμούς μας.
Με μια παραδειγματική απόφαση, θα φέρουμε τους πολίτες κοντά στην αστυνομία,
κι έτσι όλοι θα ξέρουν ότι κανείς, μα κανείς, δεν είναι υπεράνω του νόμου.
Όσο για την οικογένεια Ουσεκίν,
θα πάρει την αποζημίωση που της αξίζει.
Σας ευχαριστώ.
Κυρίες και κύριοι, εδώ δεν δικάζουμε την αστυνομία,
αλλά δυο άντρες που φέρουν την ιδιότητα του αστυνομικού.
Όποιος έχει εξουσία, είναι βέβαιο ότι θα την καταχραστεί.
Θα την καταχραστεί μέχρι κάποιος να τον σταματήσει.
Σε μια φωτιά, εννοείται ότι το καμένο ξύλο είναι εύθραυστο,
αλλά ας μην ξεχνάμε και τα σπίρτα.
Τα χτυπήματα των αστυνομικών είναι τα σπίρτα.
Και χωρίς αυτά τα χτυπήματα, κυρίες και κύριοι,
η εύθραυστη κατάσταση του νεαρού δεν θα ήταν αρκετή για να τον σκοτώσει.
Σ' ένα κλίμα εμφυλίου πολέμου,
στην πρώτη γραμμή και χωρίς συγκεκριμένες οδηγίες,
σε τι έδειξαν ανυπακοή αυτοί οι δυο αστυνομικοί;
Που το μόνο τους λάθος ήταν ότι πήγαν στη δουλειά;
Κυρίες και κύριοι, σας το λέω.
Αν καταδικάσετε αυτούς που σας προστατεύουν,
δεν θα σας προστατεύουν πια.
Εσάς προστατεύουν.
Όχι εμάς.
Ευχαριστώ.
Όλοι όρθιοι.
ΥΠΟΘΕΣΗ ΟΥΣΕΚΙΝ
Μπορείτε να καθίσετε.
Άρχεται η συνεδρίαση.
Να σηκωθούν οι κατηγορούμενοι.
Μετά από σύσκεψη,
οι ένορκοι έκριναν τους κατηγορουμένους ένοχους
για τις κατηγορίες επίθεσης και ξυλοδαρμού μέχρι θανάτου χωρίς πρόθεση,
με επιβαρυντικές περιστάσεις,
καθώς τα γεγονότα διαπράχθηκαν από αστυνομικούς
χωρίς νόμιμα κίνητρα κατά την άσκηση των καθηκόντων τους.
Οι ποινές.
Για τον κύριο Σμιτ, φυλάκιση πέντε ετών µε αναστολή.
Για τον κύριο Γκαρσία, φυλάκιση τριών ετών µε αναστολή,
λαμβανομένων υπόψη των ελαφρυντικών περιστάσεων.
Επιπλέον, το δικαστήριο διατάσσει τη μη καταχώριση της καταδίκης
του τελευταίου στο ποινικό του μητρώο.
Λύεται η συνεδρίαση.
Ευχαριστώ.
Σας ευχαριστώ πολύ, κύριε.
Ευχαριστώ.
Σάρα Ουσεκίν! Τι σημαίνει για εσάς αυτή η ετυμηγορία;
Σημαίνει ότι αν φοράς στολή αστυνομικού, σκοτώνεις όποιον θες, και σ' το συγχωρούν.
Μα κυρίως, σκέφτομαι τη μητέρα μου.
Θα πάω σπίτι και θα της πω
"Οι τύποι που σκότωσαν τον Μαλίκ κυκλοφορούν ελεύθεροι".
Η ετυμηγορία του Ποινικού Δικαστηρίου του Παρισιού
ίσως δημιουργήσει δεδικασμένο για άλλες υποθέσεις
εμπλοκής αστυνομικών στην επιβολή του νόμου.
Χωρίς δικαιοσύνη, δεν υπάρχει ειρήνη!
Υπερασπιζόμενος την οικογένεια Ουσεκίν,
ήθελα να υπερασπιστώ και ένα ιδανικό,
την προστασία της δημοκρατίας.
Η βία πρέπει να πατάσσεται καθημερινά από κάθε δημοκρατικό πολίτευμα.
Επιδίωξη της οικογένειας Ουσεκίν δεν ήταν ποτέ η εκδίκηση.
Το ζητούμενο δεν ήταν να δικάσουμε την αστυνομία.
Η τιμωρία των δυο αστυνομικών είναι θέμα αρχής.
Σας ευχαριστώ πολύ, αδέρφια. Σας ευχαριστώ.
4 ΔΕΚΕΜΒΡΙΟΥ 1986
Κυριλέ, έτσι;
Όμορφος είσαι. Ο Θεός μαζί σου.
Ευχαριστώ, μαμά.
Πού πας;
Έχω δουλειές. Δεν έχω πολύ χρόνο.
Ποτέ δεν έχεις χρόνο. Πάντα βιάζεσαι.
-Μην ανησυχείς. Θα 'ρθω το σαββατοκύριακο. -Όλο αυτό λες. Ποιος θα φάει τις πατάτες;
Για σένα τις έφτιαξα.
-Εσύ να τις φας, μαμά. -Δεν είναι το ίδιο χωρίς εσένα.
Έλα.
Δεν θα 'μαι εδώ για πάντα, γιε μου.
Μαμά, σταμάτα.
Ας πάρω μία.
ΣΑΡΑ ΟΥΣΕΚΙΝ
ΜΠΕΝ ΑΜΑΡ ΟΥΣΕΚΙΝ
ΜΟΧΑΜΕΝΤ ΟΥΣΕΚΙΝ
ΜΑΛΙΚ ΟΥΣΕΚΙΝ
Υποτιτλισμός: Μαρία Αβραμέλη